Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 175/12/4401	Komárno, 28.6.2012
EEČ : 2-30-121-2012

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Komárno
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX
dňa 06. marca 2012 v čase o 07.25 hodine v XXXXX na ul. XXXXX bolo majiteľkou domu XXXXX, nar. XXXXX v kuchyni na stole nájdený alobalový papier s obsahom sušenej rastliny zelenej farby ako aj noviny rozložené do formátu A4, na ktorom sa nachádzala sušená rastlina zelenej farby, ktorá patrila jej synovi XXXXX, nar. XXXXX, čím došlo k neoprávnenému prechovávaniu tejto sušenej rastliny zelenej farby, pričom túto rastlinu našiel voľne rastúcu popri ceste v XXXXX smerom na štrkovisko XXXXX a následne pozbieral v lete roku 2011 a uvedenú látku prechovával u seba do 06. marca 2012 do 10.40 hod., pričom vykonanou expertízou v Kriminalisticko - expertíznom ústave Policajného zboru v Bratislave, ulica Sklabinská č. 1 pod č. ČES: PPZ-KEU-BA-EXP-2012/6185 zo dňa 16. mája 2012 bolo zistené, že v danom prípade sa jedná o poskladaný alobal obsahujúci drvený sušený materiál vykazujúci morfologické znaky typické pre rastlinný rod Cannabis - konope s hmotnosťou 541 mg, a s koncentráciou 2,3% hmotnostných THC obsahujúce 12 mg THC, ktoré množstvo KEÚ PZ považuje za jednu obvykle jednorazovú dávku drogy a poskladaný reklamný leták Kaufland obsahujúci drvený sušený materiál vykazujúci morfologické znaky typické pre rastlinný rod Cannabis - konope s hmotnosťou 1679 mg, a s priemernou koncentráciou 0,4% hmotnostných THC obsahovalo 7 mg THC, ktorý materiál vzhľadom na nízky obsah THC má na psychiku človeka iba nepatrný vplyv a jeho fajčenie preto nemožno považovať za konzumáciu drogy v pravom slova zmysle, pričom THC je zaradená v zmysle Zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov do II. skupiny omamných látok. 
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník Okresného riaditeľstva Policajného zboru Komárno, Obvodné oddelenie Komárno vzniesol dňa 31. mája 2012 pod ČVS:ORP-219/KN-KN-2012 obvinenie XXXXX, narodenému XXXXX za prečin nedovolenej výroby omamných a psychotropných látok, jedov a prekurzorov, ich držania a obchodovania s nimi podľa ustanovenia §-u 171 odsek 1 Trestného zákona na tom skutkovom základe, že dňa 06. marca 2012 v čase o 07.25 hodine v XXXXX na ul. XXXXX bolo majiteľkou domu XXXXX, nar. XXXXX v kuchyni na stole nájdený alobalový papier s obsahom sušenej rastliny zelenej farby ako aj noviny rozložené do formátu A4, na ktorom sa nachádzala sušená rastlina zelenej farby, ktorá patrila jej synovi XXXXX, nar. XXXXX, čím došlo k neoprávnenému prechovávaniu tejto sušenej rastliny zelenej farby, pričom túto rastlinu našiel voľne rastúcu popri ceste v XXXXX smerom na štrkovisko XXXXX a následne pozbieral v lete roku 2011 a uvedenú látku prechovával u seba do 06. marca 2012 do 10.40 hod., pričom vykonanou expertízou v Kriminalisticko - expertíznom ústave Policajného zboru v Bratislave, ulica Sklabinská č. 1 pod č. ČES: PPZ-KEU-BA-EXP-2012/6185 zo dňa 16. mája 2012 bolo zistené, že v danom prípade sa jedná o poskladaný alobal obsahujúci drvený sušený materiál vykazujúci morfologické znaky typické pre rastlinný rod Cannabis - konope s hmotnosťou 541 mg, a s koncentráciou 2,3% hmotnostných THC obsahujúce 12 mg THC, ktoré množstvo KEÚ PZ považuje za jednu obvykle jednorazovú dávku drogy a poskladaný reklamný leták Kaufland obsahujúci drvený sušený materiál vykazujúci morfologické znaky typické pre rastlinný rod Cannabis - konope s hmotnosťou 1679 mg, a s priemernou koncentráciou 0,4% hmotnostných THC obsahovalo 7 mg THC, ktorý materiál vzhľadom na nízky obsah THC má na psychiku človeka iba nepatrný vplyv a jeho fajčenie preto nemožno považovať za konzumáciu drogy v pravom slova zmysle, pričom THC je zaradená v zmysle Zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov do II. skupiny omamných látok. 
V rámci dokazovania bol vypočutý obvinený, ktorý vyhlásil, že skutok spáchal. Svoje konanie oľutoval a dal súhlas na podmienečné zastavenie trestného stíhania. Náhrada spôsobenej škody neprichádza do úvahy, nakoľko poškodený je verejný záujem. Spáchanie prečinu je preukázané i  zápisnicou o ohliadke miesta činu  s fotodokumentáciou.  
Z týchto dôkazov jednoznačne vyplynulo, že k spáchaniu  hore uvedeného prečinu  zo strany obvineného skutočne došlo. Samotný obvinený prehlásil, že skutok spáchal a podrobne opísal jeho priebeh. Ostatné vykonané dôkazy s týmto doznaním korešpondujú. Toto konanie vykazuje všetky zákonné znaky skutkovej podstaty prečinu nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa ustanovenia §-u 171 odsek 1 Trestného zákona.
 Podľa ustanovenia §-u  216 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a
c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce. 
Za vyššie uvedený prečin možno  uložiť trest odňatia slobody s hornou hranicou trestu odňatia slobody tri roky.  Obvinený pri svojom výsluchu po náležitom poučení prehlásil, že spáchal skutok, za ktorý je stíhaný a dáva súhlas na podmienečné zastavenie trestného stíhania. Vykonané dôkazy nevzbudzujú pochybnosti o tom, že toto vyhlásenie bolo vykonané slobodne, vážne a zrozumiteľne. 
Škoda spôsobená nebola, poškodený je verejný záujem.
Tiež bolo zistené, že obvinený doposiaľ nebol postihnutý za spáchanie priestupku. Trestne stíhaný bol raz, avšak tunajší súd rozsudkom spisovej značky 1T 100/07 upustil od jeho potrestania a v súčasnosti sa na neho hľadí ako na netrestaného. Vzhľadom na tieto okolnosti boli splnené všetky zákonné podmienky na podmienečné zastavenie trestného stíhania a toto rozhodnutie možno považovať vzhľadom na osobu obvineného a okolnosti prípadu za dostačujúce.
Ak obvinený v priebehu skúšobnej doby povedie riadny život, prokurátor rozhodne, že sa osvedčil. Inak rozhodne, a to aj počas skúšobnej doby, že sa v trestnom stíhaní pokračuje.
Z týchto dôvodov bolo potrebné rozhodnúť tak, ako je to uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Konkolovský
prokurátor